पेरिसः उपराष्ट्रपति वेंकैया नायडू ने शनिवार को प्रथम विश्व युद्ध की समाप्ति के शताब्दी वर्ष समारोह में हिस्सा लिया। इस दौरान उन्होंने प्रथम विश्व युद्ध के शहीदों को श्रद्धांजलि अर्पित की। नायडू ने विलर्स गुसलेन में भारतीय सशस्त्र बलों के एक स्मारक का भी उद्घाटन किया । यह स्मारक उन हजारों भारतीय सैनिकों की याद में बनाया गया है जिन्होंने प्रथम विश्व युद्ध में शहादत दी थी। नायडू ने प्रथम विश्व युद्ध में लड़े भारतीय सैनिकों के दैनिक जीवन को दर्शाते हुए बेहद दुर्लभ तस्वीरों की एक प्रदर्शनी भी देखी।